Ilia situacio jam pli frue estis ekstreme malbona, kaj foje tio aŭdiĝis en amaskomunikiloj. En aprilo 2019 en Sankt-Peterburgo mortis la 21-jara kuriero, kiu post dekhora labortago falis morta de sur sia biciklo. Post tio la servo ebligis al la kurieroj memstare preni paŭzon, preminte specialan butonon en la aplikaĵo (antaŭe ili devis peti pri tio sian estron) kaj promesis malfermi “varman linion”, kien ĉiu kuriero povos telefoni kaj anonime rakonti pri siaj problemoj. “Delivery Club” reagis, promesinte al kurieroj ĉiujare libervolan medicinan ekzamenadon. Ĉu grandaj atingoj?
#000006
Al tio respondis kurieroj de la lasta firmao, kiuj ekribelis en julio 2020, deklarinte senfinan strikon. Tricent strikantoj diris, ke ekde majo ili ne ricevas salajrojn. Multaj devis forlasi luitajn loĝejojn kaj nokti en parkoj, pluraj frontis malsaton.
#000007
Ĉi tiu teksto aperis en la vintra (decembra) numero de La Ondo de Esperanto (2020).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000020